અમદાવાદ: રાજ્યના કોમર્શિયલ ટેક્સ ડિપાર્ટમેન્ટમાં જીએસટી આગામી એપ્રિલ ૨૦૧૭થી આવશે તેવી ગણતરીને ધ્યાનમાં રાખીને અધિકારીઓને ટ્રેનિંગ આપવાનું શરૂ કરી દીધું છે. વેટ વિભાગનાં સૂત્રો પાસેથી પ્રાપ્ત થતી માહિતી મુજબ ઇન્ફોસિસે બનાવેલા જીએસટીના સોફ્ટવેર પ્રમાણે હાલના મોડલ એક્ટ પ્રમાણે સીજીએસટી અને આઇજીએસટી ટેક્સ સંબંધી એન્ટ્રીને લઈને ટ્રેનિંગ અપાઇ રહી છે. અને આ સોફ્ટવેર પર વિભાગના ડેપ્યુટી કમિશનર, આસિસ્ટન્ટ કમિશનરને ટ્રેનિંગ અપાઇ ચૂકી છે. હવે કોમર્શિયલ ટેક્સ ઓફિસર અને કોમર્શિયલ ટેક્સ ઇન્સ્પેક્ટરને પણ ટ્રેનિંગ આપવામાં આવી રહી છે.